kardosdrur/scandi-wiki huggingface dataset:
Platte River

Platte-floden er en omtrent 499 kilometer lang flod i det vestlige USA. Det er en sideflod til Missouri-floden, som igen er en sideflod til Mississippi.

Platte-floden er et omfattende flodsystemer i Missouri, og dræner en stor del af stepperne i Nebraska og de østlige Rocky Mountains i Colorado og Wyoming.

Floden spillede en hovedrolle i udvidelsen af USA imod vest, da den fungerede som søvej for blandt andet The Oregon Trail og The Mormon Trail. I 1900-tallet blev floden også kendt blandt franske pelsjægere, der udforskede den og kaldte den Nebraska River.

Floden har sit udspring i Rocky Mountains i Colorado og munder ud i Missouri-floden.

Eksterne henvisninger 

Vandløb i USA
Mario Smash Football

Mario Smash Football, (kendt som Super Mario Strikers i USA,) er et five-a-side fodboldspil udviklet af Next Level Games til Nintendo GameCube. Spillet blev udgivet i Europa og USA sent i 2005, og i Japan og Australien i 2006. Spillets efterfølger, Mario Strikers Charged Football, blev også udviklet af Next Level Games og var til Wii. Spillets udvikler har arbejdet på NHL-serien før udviklingen af smash, som gav en indflydelse for den hurtige og fysiske natur i spillet.

Eksterne henvisninger 
 

Computerspil fra 2005
Super Mario
Nintendo-spil
GameCube-spil
Danske Døves Landsforbund

Danske Døves Landsforbund (DDL) er en privat interesseorganisation, der arbejder for at sikre døve bedre levevilkår i samfundet samt kæmper for ligestilling mellem døve og hørende inden for uddannelse, lønarbejde og tilgængelighed. DDL arbejder ligeledes for anerkendelse af dansk tegnsprog som et fuldgyldigt sprog.

Organisationen har omkring 3.000 medlemmer.

Historie 
I 1866 stiftede en gruppe døve håndværkere i København en forening ved navn Døvstummeforeningen af 1866. Den 29. oktober 1898 kunne de indvie deres eget hus i Brohusgade 17 på Nørrebro. På Døvstummerådets 4. kongres i Sønderborg den 18. maj 1935 blev det besluttet at stifte et egentligt døvstummeforbund. Derfor regnes 18. maj for Danske Døves Landsforbunds stiftelsesdag.

DDL var i 1963 med til at grundlægge Døvefilm.

Ekstern henvisning 
 Danske Døves Landsforbunds hjemmeside

Døves Landsforbund
Døvekultur
Døvhed
Rudskalle

Rudskallen er en almindelig ferskvandsfisk i danske søer og større åer. Den tilhører karpefamilien. Den lever hovedsageligt af planteføde, som f.eks. hornblad, vandaks, vandpest, tusindblad og kransnålalger.
Ud over planter æder den døgnfluelarver, vårfluelarver, mindre krebsdyr, snegle og insekter.

Rudskallen kan veje op til to kilo, og blive op til 45 centimeter lang. Kan forveksles med den almindelige skalle, men adskiller sig fra denne ved rygfinnens placering.

Den danske rekord er 1,875 kilo, fanget i grusgrav i Han Herred i september 2002.

Kilder/Henvisninger 
 Sportsfiskeren.dk 

Karpefisk
Næstved Hallen

Næstved Hallerne er nu et samlet aktivitets center under navnet Arena Næstved. Hal 1 er opført i 1960.

Hallen benyttes som træningshal og diverse messer og udstillinger.

Hallerne blev i november 2015 udvidet med den nyopførte Arena Næstved der kan rumme 4.500 stående gæster til koncerter, eller op til 3.000 siddende til andre typer begivenheder.

Eksterne henvisninger 
  Arena Næstveds officielle hjemmeside

Hallen
Hallen
Idrætshaller i Danmark
Etableret i 1960
B-side

En b-side er en sang/musiknummer, der er udgivet på "den anden side" af en vinyl-single, hvor den primære side (a-siden) udgjorde singlens primære sang. Pladeselskabet/artisten markedsførte primært a-siden, og b-siden var derfor oftere mindre eksponeret. 

Efter at vinylplader blev afløst af CD har b-sider mistet sproglig mening, da der herefter ikke længere et to fysiske sider med musik på mediet. Begrebet b-side benyttes dog om numre på en CD-single, der ikke navngiver singlen. 

Et b-side-album er et album, der udelukkende indeholder b-sider eller outtakes.

Eksempel 
Et band indspiller et album, og indspiller 25 sange til albummet. De skal dog kun bruge 14 af sangene til udgivelsen af albummet. For at støtte albummet udgiver bandet (og pladeselskabet) en række singler med sange fra albummet, således at radiostationer kan spille disse singler. For at gøre singlerne mere eftertragtede for fans (der måske i forvejen har albummet) lægger man en eller flere af de "overskydende" sange, der ellers ikke var blevet udgivet, på singlen. Disse kaldes for b-sider. Som b-sider kan også udgives live-indspilninger af enten A-siden eller andre sange. I dag bruges begrebet også om bonus-tracks på cd-singler. 

Yderligere kalder man ofte de sange, der ikke kom med på albummet, og heller ikke kom med på nogle af singlerne, for outtakes.

B-sider kan dog også være ganske indbringende. Da Cæsars single Storkespringvandet havde solgt hvad den kunne, blev der byttet om på A- og B-siden. Forsiden hed nu "Jorden i Flammer" og singlen solgte yderligere 45.000 eksemplarer.

Der findes endvidere en lang række eksempler på, at en oprindelig B-side blev mere populær end A-siden. The Beatles indførte i 1965 den såkaldte "dobbelt A-side", hvor singlen ikke var opdelt i A- og B-side (primær og sekundær sang), men derimod to ligeværdige sange, hvilken praksis blev fulgt af bl.a. Elvis Presley.

Brug 
En b-side kan være
 en anderledes version af singlen (måske instrumental eller a capella)
 en sang fra de albumindspilningerne, der ikke kom med på albummet
 et remix
 et cover (genindspilning af et andet bands sang)
 en sang fra bagkataloget indspillet live

Musik
Avnø

Avnø (tidligere stavet Agnø) er en halvø i Køng Sogn i det tidligere Hammer Herred Præstø Amt, nu i Vordingborg Kommune, beliggende ved nordsiden af Avnø Fjord syd for Næstved, ved Avnøgård.

Avnø er oprindelig en ø,  "Aunøe" hed den på Videnskabernes Selskabs kort en ø fra 1776; Den blev landfast med halvøen Svinø efter udtørring af Svinø Nor.

Avnø var fra 1931-1993 hjemsted for en militær flyveskole ved Flyvestation Avnø, først for for marinen og efter 2. verdenskrig også for Hærens Flyvertropper og fra 1950-1993 for Flyvevåbnet. I 1993 flyttede flyveskolen til Karup.

Avnø og et større område omkring Avnø Fjord (i alt 1.358 ha) blev fredet i 2001-02 og ejes af Naturstyrelsen, og bygningerne fra den tidligere flyverskole blev i 2004 omdannet til Avnø Naturcenter.

Halvøen Avnø er del af Natura 2000-naturplan 169. Havet og kysten mellem Karrebæk Fjord og Knudshoved Odde og er både et EF-fuglebeskyttelsesområde og et Ramsarområde.

Eksterne kilder og henvisninger 

 Om fredningen på fredninger.dk
 Avnø Naturcenter 

Lokaliteter i Vordingborg Kommune
Fuglebeskyttelsesområder i Danmark
Ramsarområder i Danmark
Fredede arealer i Danmark
Gabber

Gabber er en form for elektronisk musik, og en sub-genre til hardcore techno. Ordet "Gabber" stammer fra jiddisch, hvor det rigtigt betyder "ven" eller "kammerat". Begyndelsen af genren, spores tilbage til slutningen af 1980'erne i Belgien inden for scenen New Beat med titlen Doughnut Dollies af HNO3 udgivet i 1988, eller Mörder af ZAG udgivet i 1989, Selve genren blev skabt i starten af 90'erne i Rotterdam, Nederlandene. Gabber er kendt for at have et meget aggresivt tonefald og voldsomme lyde. Teksterne handler ofte om vold, stoffer, sex, og andet. Gabber kører i et tempo på cirka 150 til 220 bpm.

Nogle gabber tracks har en meget høj bpm-værdi, og tempoet kan i nogle tilfælde være ligeså højt som genren speedcore.

Eksempler på gabber-artister 
 Angerfist
 Neophyte
 Rotterdam Terror Corps
 Rob Gee
 The Darkraver
 DJ Gizmo
 Buzz Fuzz
 DJ Delirium
 The Prophet
 DJ Dano
 DJ Weirdo

Musikgenrer
Musik fra Nederlandene
Techno
Deicide

Deicide er et amerikansk dødsmetalband, dannet i 1987. Deres album Deicide og Legion er placeret på anden- og tredjepladsen over de bedst sælgende dødsmetalalbum i SoundScan-æraen.

Medlemmer 
 Glen Benton – vokal, bas (1987–)
 Steve Asheim – trommer (1987–), guitar på Till Death Do Us Part
 Jack Owen – guitar (2004–)
 Kevin Quirion – guitar (2008-)

Tidligere medlemmer 
 Brian Hoffman – guitar (1987–2004)
 Eric Hoffman – guitar (1987–2004)
 Ralph Santolla – lead guitar (2005–2007), sessionsmedlem på Till Death Do Us Part

Turné-medlemmer 
 Dave Suzuki – guitar (2004–2005)
 Seth Van Loo – vokal (2007), som substitut for Glen Benton
 Frost – trommer (2007), som substitut for Steve Asheim

Diskografi

Studiealbum 
 1990: Deicide
 1992: Legion
 1995: Once Upon the Cross
 1997: Serpents of the Light
 2000: Insineratehymn
 2001: In Torment in Hell
 2004: Scars of the Crucifix
 2006: The Stench of Redemption
 2008: Till Death Do Us Part
 2011 To Hell with God
 2013 In The Minds Of Evil
 2018 Overtures of Blasphemy

 Opsamlingsalbum 
 1993: Amon, Feasting the Beast 2003: The Best of Deicide Livealbum 
 1998: When Satan Lives 2007: Doomsday L.A. Dvd'er 
 2006: When London Burns 2007: Doomsday L.A. Yderligere læsning 
 Mudrian, Albert (2004). Choosing Death:The Improbable History of Death Metal and Grindcore'', Feral House, .

Referencer

Eksterne henvisninger 

 Officiel hjemmeside 
 
 Deicide  hos Earache Records
 Cruciblekk's Chronicles 

Dødsmetalgrupper
Metalgrupper fra USA
Musikgrupper fra 1987
Borgerligt Centrum Ungdom

Borgerligt Centrum Ungdom var en dansk politisk ungdomsorganisation, som var en del af Borgerligt Centrum.

Borgerligt Centrum Ungdom blev ligesom Borgerligt Centrum stiftet 6. januar 2009 på Christiansborg og havde fra starten Elise Patricia Rasmussen som formand. Hanna Ella Sandvik blev på et ekstraordinært landsmøde i marts valgt til formand. Borgerligt Centrum Ungdoms daværende ledelse gik med Simon Emil Ammitzbøll til Liberal Alliance, men organisationen kørte stadig videre i Borgerligt Centrum. I 2010 blev Andreas Steno konstitueret som formand. Borgerligt Centrum Ungdom blev ligesom Borgerligt Centrum nedlagt i 2011.

BC Ungdom var knyttet tæt til moderpartiet ved ikke at være en selvstændig forening, men være en afdeling af moderpartiet på linje med regionerne. Borgerligt Centrum ville have de unge med i alle beslutninger.

Politiske ungdomsorganisationer fra Danmark
Borgerligt Centrum
Etableret i 2009
Ophørt i 2011
EHF Champions League 2004-05 (kvinder)

EHF Champions League 2004–05 for kvinder var den 12. EHF Champions League-turnering for kvinder. Turneringen blev arrangeret af European Handball Federation og havde deltagelse af 30 hold. Holdene spillede først to kvalifikationsrunder. De otte vindere af anden kvalifikationsrunde gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for andet år i træk vundet af Slagelse FH fra Danmark, som over to kampe samlet vandt 54-43 over Kometal Gjorce Petrov fra Makedonien. Ud over Slagelse FH repræsenterede Viborg HK og Ikast-Bording EH Danmark i turneringen, og begge hold blev slået ud i kvartfinalerne.

Resultater

Første kvalifikationsrunde

Anden kvalifikationsrunde

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Kilder / eksterne henvisninger 
European Handball Federation – 2004/05 Women's Champions League 

Håndbold i 2004
Sæsoner i EHF Champions League
Håndbold i 2005
Kvindehåndbold
EHF Champions League 2005-06 (kvinder)

EHF Champions League 2005–06 for kvinder var den 13. EHF Champions League-turnering for kvinder. Turneringen blev arrangeret af European Handball Federation og havde deltagelse af 31 hold. Holdene spillede først to kvalifikationsrunder. De otte vindere af anden kvalifikationsrunde gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for første gang vundet af Viborg HK fra Danmark, som over to kampe samlet vandt 44-43 over de tidligere mestre fra 2000-01-sæsonen Krim Ljubljana fra Slovenien. Ud over Viborg HK blev Danmark repræsenteret af Aalborg DH, som nåede semifinalerne, hvor holdet tabte til Krim, samt Slagelse Dream Team, som blev slået ud i kvartfinalerne af de senere vindere fra Viborg HK.

Resultater

Første kvalifikationsrunde

Anden kvalifikationsrunde

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Spillere

Kilder / eksterne henvisninger 
European Handball Federation – 2005/06 Women's Champions League 

Sport i 2005
Håndbold i 2006
Sæsoner i EHF Champions League
Kvindehåndbold
Jānis Birks

Jānis Birks (født 31. juli 1956 i Riga i Lettiske SSR) er en lettisk politiker. Han var borgmester i Riga i perioden 19. februar 2007 til 1. juli 2009.

Kildehenvisninger 

Personer fra Riga
Politikere fra Letland
Borgmestre i Riga
MTV Live HD

MTV Live er en 24 timers HD (high-definition) musik og underholdningskanal som blev lanceret 15. september 2008 af MTV Networks Europe . I første omgang vil kanalen være tilgængelig i et udvalg af europæiske lande, men vil efter lidt til bliver den også lanceret i Vesteuropa og Latin-Amerika.

MTVNHD vil tilbyde en blanding af programmer fra MTV, VH1 og Nickelodeon. Kanalen er lanceret med MTV Networks Europes hovedkontor i Warszawa, Polen. 

I Danmark har Viasat lanceret kanalen for alle sine kunder  men også Yousee og Stofa har kanalen.

Eksterne henvisninger 
 MTVNHD

Referencer 

Tv-kanaler fra USA
EHF Champions League 2006-07 (kvinder)

EHF Champions League 2006–07 for kvinder var den 14. EHF Champions League-turnering for kvinder. Turneringen blev arrangeret af European Handball Federation og havde deltagelse af 30 hold. Holdene spillede først to kvalifikationsrunder. De otte vindere af anden kvalifikationsrunde gik sammen med otte direkte kvalificerede hold videre til gruppespillet, der bestod af fire grupper med fire hold, hvorfra de fire vindere og fire toere gik videre til kvartfinalerne.

Turneringen blev for tredje gang vundet af Slagelse Dream Team fra Danmark, som i finalen over to kampe samlet vandt 61-53 over HC Lada Togliatti fra Rusland. Ud over Slagelse Dream Team blev Danmark repræsenteret af Aalborg DH og Viborg HK, som begge blev slået ud i kvartfinalerne.

Resultater

Første kvalifikationsrunde

Anden kvalifikationsrunde

Gruppespil

Gruppe A

Gruppe B

Gruppe C

Gruppe D

Kvartfinaler

Semifinaler

Finale

Spillere

Kilder / eksterne henvisninger 
European Handball Federation – 2006/07 Women's Champions League 

Håndbold i 2006
Håndbold i 2007
Sæsoner i EHF Champions League
Kvindehåndbold
Gauss (enhed)

Gauss, forkortet med bare G er en enhed for magnetisk feltstyrke, navngivet efter den tyske matematiker og fysiker Carl Friedrich Gauss. En gauss er også defineret som en maxwell per kvadratcentimeter.

Enheds navn og opdagelse 

Denne enhed er navngivet efter Carl Friedrich Gauss. Som alle andre enheder hvis navn opstammer fra en person, skal forkortelsen være skrevet med stort ("G"), men når enhedens navn skal skrives, skal navnet skrives uden stort bogstav ("gauss"), medmindre det er starten på en sætning.

Enhedssystem 
Gauss er enheden i cgs-systemet. I SI-systemet er enheden T (tesla), 1T = 10000G.

SI-enheder
Kraftenheder
Nancy Kerrigan

Nancy Kerrigan (født 13. oktober 1969) er en amerikansk kunstskøjteløber. Hun har to OL-medaljer, sølv fra OL 1992 i Albertville og sølv to år senere i Lillehammer. Hun blev amerikansk mester i 1993. 

Hun er nok mest kendt for at være blevet slået ned i begyndelsen af OL 1994. Overfaldsmanden blev hyret af hendes konkurrent Tonya Hardings eksmand. Overfaldet blev gennemført, for at Harding kunne overtage Kerrigans plads på det amerikanske OL-hold. Begge kunne imidlertid deltage, og Kerrigan opnåede sølv, mens Harding blev nummer 8. Hele episoden skabte en stor og medieprofileret kontrovers mellem de to.

Kerrigan har deltaget som professionel i isshow som Champions on Ice, Grease on Ice, Broadway on Ice, Dreams on Ice og Skating with Celebrities.

Hun har efter karrieren arbejdet som tv-reporter og har udgivet to bøger: "In My Own Words" i 1996 og "Artistry on Ice" i 2002.

Hun er gift med Jerry Solomon og har to børn, Matthew og Brian.

Medaljer 
 OL sølv, Lillehammer 1994
 OL bronze, Albertville 1992
 VM sølv i 1992
 VM bronze i 1991
 Amerikansk mester 1993

Eksterne henvisninger 

 Washington Post om overfaldet
 "Isprinsessen" 12 år etter (Aftenposten, 2006)
 sptimes.com Harding, Kerrigan are linked forever by skating incident
 The Top 10 Boston Sports Stories
 

Kunstskøjteløbere fra USA
Personer fra Massachusetts
Olympiske sølvmedaljevindere fra USA
Olympiske bronzemedaljevindere fra USA
Medaljevindere ved vinter-OL 1992
Medaljevindere ved vinter-OL 1994
EHF Champions League 2007-08 (kvinder)

EHF Champions League 2007–08 for kvinder var den 15. EHF Champions League-turnering for kvinder. Turneringen blev arrangeret af European Handball Federation og havde deltagelse af 32 hold. I forhold til tidligere var afviklingsformatet ændret. De to kvalifikationsrunder var ændret fra cup- til puljespil, og antallet af hold der kvalificerede sig til gruppespillet fra kvalifikationen var sat ned fra otte til fire hold. Til gengæld var 12 hold direkte kvalificerede til gruppespillet, som fortsat bestod af fire grupper med fire hold. De fire vindere og fire toere gik som noget nyt videre til endnu et gruppespil i to grupper med fire hold, hvorfra vinderne og toerne gik videre til semifinalerne.

Turneringen blev for første gang vundet af et hold fra Rusland. I finalen vandt Zvezda Zvenigorod over to kampe samlet 56-53 over Hypo Niederösterreich fra Østrig. Danmark blev repræsenteret af Slagelse Dream Team og Viborg HK, som begge blev slået ud i andet gruppespil, samt Aalborg DH, som blev slået ud i anden kvalifikationsrunde.

Resultater

Første kvalifikationsrunde 

De otte deltagende hold spillede miniturneringer i to grupper med fire hold. De to gruppevindere og -toere kvalificerede sig til anden kvalifikationsrunde.

Gruppe A

Gruppe B

Anden kvalifikationsrunde 

De fire hold, som gik videre fra første kvalifikationsrunde, spillede sammen med 12 seedede hold om fire pladser i Champions League-gruppespillet. Holdene var inddelt i fire grupper med fire hold, som hver spillede en miniturnering. De fire gruppevindere kvalificerede sig til det egentlige CL-gruppespil.

Gruppe 1

Gruppe 2

Gruppe 3

Gruppe 4

Første gruppespil

Gruppe A

Gruppe B

Gruppe C

Gruppe D

Andet gruppespil

Gruppe 1

Gruppe 2

Semifinaler

Finale

Kilder / eksterne henvisninger 
European Handball Federation – 2007/08 Women's Champions League 

Håndbold i 2007
Håndbold i 2008
Sæsoner i EHF Champions League
Kvindehåndbold
EHF Champions League 2008-09 (kvinder)

EHF Champions League 2008–09 for kvinder var den 16. EHF Champions League-turnering for kvinder. Turneringen blev arrangeret af European Handball Federation og havde deltagelse af 32 hold. 20 af holdene spillede først to kvalifikationsrunder, hvorfra fire hold kvalificerede sig til gruppespillet sammen med 12 direkte kvalificerede hold. Gruppespillet bestod af fire grupper med fire hold. De fire vindere og fire toere gik videre til endnu et gruppespil i to grupper med fire hold, hvorfra vinderne og toerne gik videre til semifinalerne.

Turneringen blev vundet af Viborg HK, som i finalen over to kampe besejrede ungarske Győri AUDI ETO KC med 50-49. Det var Viborg HK's anden sejr i EHF Champions League – den første titel blev vundet i sæsonen 2005-06.

Resultater

Første kvalifikationsrunde 

De otte deltagende hold spillede miniturneringer i to grupper med fire hold. De to gruppevindere og -toere kvalificerede sig til anden kvalifikationsrunde.

Gruppe A

Gruppe B

Anden kvalifikationsrunde 

De fire hold, som gik videre fra første kvalifikationsrunde, spillede sammen med 12 seedede hold om fire pladser i Champions League-gruppespillet. Holdene var inddelt i fire grupper med fire hold, som hver spillede en miniturnering. De fire gruppevindere kvalificerede sig til det egentlige CL-gruppespil.

Gruppe 1

Gruppe 2

Gruppe 3

Gruppe 4

Første gruppespil 

De 16 hold var inddelt i fire grupper med fire hold, som spillede en dobbeltturnering (alle hold mødtes indbyrdes både ude og hjemme). De fire gruppevindere og de fire toere gik videre til andet gruppespil, mens de fire treere kvalificerede sig til 1/8-finalerne i Cup Winners' Cup 2008-09.

Gruppe A

Gruppe B

Gruppe C

Gruppe D

Andet gruppespil

Gruppe 1

Gruppe 2

Semifinaler

Finale

Kilder / eksterne henvisninger 
European Handball Federation – 2008/09 Women's Champions League 

Håndbold i 2008
Håndbold i 2009
Sæsoner i EHF Champions League
Kvindehåndbold
Rīgas satiksme

Rīgas satiksme er et offentligt ejet selskab, der driver offentlig transport og køretøjsudlejning i Riga og det nærmeste område. Virksomhedens primære aktivitet er driften af Rigas 478 busser, 346 trolleybusser og 252 sporvogne. Virksomheden har omkring 6.500 ansatte.

Se også 
 Offentlig transport i Riga

Referencer

Eksterne link 
 Rīgas satiksme

Satiksme, Rigas
Trafikselskaber i Letland
Offentligt ejede virksomheder
Khan Younis

Khan Yunis (arabisk:خان يونس) er en by med tilstødende flygtningelejr i de sydlige del af Gazastriben. Ifølge det palæstinensiske statistiske centralbyråd har byen, flygtningelejren og de nærliggende områder totalt 200.704 indbyggere. 

Byer i Palæstina
Flygtningelejre
Velden (Vils)

Velden er en købstad (markt) i Landkreis Landshut, i regierungsbezirk Niederbayern i den tyske delstat Bayern. Den er administrationsby for Verwaltungsgemeinschaft Velden.

Geografi 
Velden ligger ved floden Große Vils i en afstand af ca. 64 km fra München og 28 km fra Landshut.

Ved områdereformerne 1972-1978 blev de tidligere selvstændige kommuner Babing, Ruprechtsberg, Eberspoint und Teile von Vilslern, Neufraunhofen og Holzhausen indlemmet i Velden.

Nabokommuner 
 Buchbach
 Dorfen
 Geisenhausen
 Neufraunhofen
 Taufkirchen (Vils)
 Vilsbiburg
 Wurmsham

Trafik 
Velden ligger ved Bundesstraße 388 mellem München og Passau. En jernbane fra Velden over Taufkirchen til Dorfen, blev nedlagt i 1994. Den nedlagte jernbane er nu ombygget til en cykel- og vandrevej.

Eksterne henvisninger
Elbasan

Elbasan er en by i det centrale Albanien med et indbyggertal på  indbyggere. Byen er hovedstad  præfekturet Elbasan, og ligger ved bredden af floden Shkumbin.

Referencer

Eksterne henvisinger 

Byer i Albanien
Anthony Denison

Anthony John Denison (født 20. september 1949 i Harlem, New York) er en amerikansk skuespiller.

Hans forældre var fra Sicilien og han er den ældste af tre brødre. Hans rigtige navn er Anthony John Sarrero, han tog sit navn "Denison" fra vennen Jan Denison. Han blev gift med Jennifer Evans i 1986 og de blev så skilt i 2005.

Han har haft nogle små roller i Boston Legal, Criminal Minds, The O.C., Cold Case, CSI: Crime Scene Investigation, Interne Affærer, Skadestuen, NYPD Blues, Heksene fra Warren Manor og Melrose Place.

Han er mest kendt i tv-serier, bl.a. Prison Break, hvor han spiller Michael Scofield, Lincoln Burrows' far, Aldo Burrows og Andy Flynn i The Closer.

Eksterne henvisninger 

 

Skuespillere fra New York
Tv-skuespillere fra USA